6)

Korvataan lisäyksen I otsikon ”EASA 1 -lomakkeen täyttöohjeet” alla oleva teksti seuraavasti: ”Nämä ohjeet koskevat vain EASA 1 -lomakkeen käyttöä valmistustarkoituksiin. Asetuksen (EU) N:o 1321/2014 liitteessä I (M osa) oleva lisäys II kattaa EASA 1 -lomakkeen käytön huoltotarkoituksiin. 1. TARKOITUS JA SOVELTAMISALA 1.1 Todistuksen ensisijainen tarkoitus on todistaa uusien ilmailutuotteiden, osien ja laitteiden (jäljempänä ’artikkeli(t)’), lentokelpoisuus. 1.2 Todistuksen ja artikkeli(e)n on vastattava toisiaan. Todistuksen täyttäjän on säilytettävä todistus muodossa, joka mahdollistaa alkuperäisten tietojen tarkistamisen. 1.3 Todistuksen hyväksyvät monet lentokelpoisuusviranomaiset, mutta hyväksymiseen saattavat vaikuttaa kahdenväliset sopimukset ja/tai lentokelpoisuusviranomaisen noudattamat periaatteet. 1.4 Todistus ei ole lähetysluettelo eikä rahtikirja. 1.5 Ilma-aluksia ei saa luovuttaa käyttöön tällä todistuksella. 1.6 Todistus ei merkitse hyväksyntää artikkelin asentamiseen tiettyyn ilma-alukseen, moottoriin tai potkuriin, vaan se auttaa loppukäyttäjää määrittämään artikkelin lentokelpoisuushyväksynnän tilanteen. 1.7 Valmistuksen ja huollon jälkeen käyttöön luovutettuja artikkeleita ei saa merkitä samaan todistukseen. 1.8 Hyväksyttyjen tietojen ja muiden kuin hyväksyttyjen tietojen mukaisiksi sertifioituja artikkeleita ei saa merkitä samaan todistukseen. 2. YLEINEN MUOTO 2.1 Todistuksessa on käytettävä oheista muotoa (myös kenttien numeroinnin ja kunkin kentän sijainnin osalta). Kenttien kokoa voidaan kuitenkin muuttaa hakijan tarvetta vastaavaksi, mutta ei niin paljon, ettei todistusta enää tunnista. 2.2 Todistuksen on oltava vaakasuuntainen, mutta sen kokoa saa suurentaa tai pienentää huomattavastikin, jos todistus säilyy edelleen tunnistettavana ja luettavana. Epävarmoissa tapauksissa on syytä kääntyä toimivaltaisen viranomaisen puoleen. 2.3 Käyttäjän/asentajan vastuuta koskeva vakuutus voidaan sijoittaa lomakkeen etu- tai kääntöpuolelle. 2.4 Painetun tekstin on oltava selvää ja helposti luettavaa. 2.5 Todistus voi olla valmiiksi painettu tai tietokonepohjainen, mutta joka tapauksessa viivojen ja kirjain- ja numeromerkkien on oltava selviä, luettavia ja vaaditun muodon mukaisia. 2.6 Todistus annetaan englanniksi ja tarvittaessa yhdellä tai useammalla muulla kielellä. 2.7 Todistukseen tehtävät merkinnät kirjoitetaan joko kirjoituskoneella, tietokoneen tulostimella tai käsin kirjoitetuin suuraakkosin siten, että ne ovat helposti luettavissa. 2.8 Selvyyden vuoksi lyhenteitä on mahdollisuuksien mukaan vältettävä. 2.9 Todistuksen kääntöpuolella tyhjäksi jäävään tilaan voi todistuksen täyttäjä tehdä lisämerkintöjä, mutta ei lisätä todistuslausumia. Todistuksen kääntöpuolen käyttämisestä on mainittava asianomaisessa kentässä sen etupuolella. 3. JÄLJENNÖKSET 3.1 Asiakkaalle toimitettavien tai todistuksen täyttäjän itsellään pitämien kopioiden lukumäärälle ei ole rajoituksia. 4. VIRHEET TODISTUKSESSA 4.1 Jos loppukäyttäjä havaitsee todistuksessa virheen tai virheitä, hänen on ilmoitettava siitä/niistä kirjallisesti todistuksen täyttäjälle. Täyttäjä voi antaa uuden todistuksen, jos virhe tai virheet ovat tarkistettavissa ja korjattavissa. 4.2 Uudessa todistuksessa on oltava uusi seurantanumero, allekirjoitus ja päiväys. 4.3 Pyynnöstä voidaan antaa uusi todistus, vaikka artikkeli(e)n kuntoa ei olisi tarkistettu uudelleen. Uusi todistus ei ole vakuutus senhetkisestä kunnosta, ja sen kenttään 12 olisikin lisättävä seuraava viittaus aikaisempaan todistukseen: ”Tässä todistuksessa korjataan [alkuperäinen todistuksenantopäivämäärä] päivätyn todistuksen [alkuperäinen seurantanumero] kentässä/kentissä [korjattu kenttä / korjatut kentät] oleva(t) virhe(et) eikä todisteta vaatimustenmukaisuutta/kuntoa/käyttöönluovutusta”. Molemmat todistukset on säilytettävä, niin kauan kuin ensimmäinen todistus on määrätty säilytettäväksi. 5. TODISTUKSEN TÄYTTÖOHJEET Kenttä 1 Hyväksynnän antava toimivaltainen viranomainen / valtio Todistuksen antamiseen toimivaltaisen viranomaisen nimi ja valtio. Jos toimivaltainen viranomainen on virasto, ilmoitetaan ainoastaan ”EASA”. Kenttä 2 EASA 1 -lomakkeen otsikko ”HUOLTO- JA VALMISTUSTODISTUS EASA 1 -LOMAKE” Kenttä 3 Lomakkeen seurantanumero Kentässä 4 ilmoitetun organisaation järjestelmällä/menettelyllä annettu yksilöivä tunnus, johon voi sisältyä kirjaimia ja numeroita. Kenttä 4 Organisaation nimi ja osoite Tämän todistuksen kohteena olevan artikkelin/ olevat artikkelit luovuttavan tuotanto-organisaation taikka luonnollisen henkilön tai oikeushenkilön täydellinen nimi ja osoite (EASA 55 -lomakkeen sivu A). Organisaation liikemerkit ja muut vastaavat ovat sallittuja, jos ne mahtuvat kenttään. Kenttä 5 Työtilaus/sopimus/lasku Osan/osien tai laitte(id)en asiakasjäljitettävyyden helpottamiseksi ilmoitetaan työtilauksen, sopimuksen tai laskun numero tai muu vastaava viitenumero. Kenttä 6 Artikkeli Artikkelien numerot, jos niitä on enemmän kuin yksi. Kentästä on helppo tehdä ristiviittaus huomautuskenttään 12. Kenttä 7 Kuvaus Artikkelin nimi tai kuvaus. Ensisijaisesti olisi käytettävä jatkuvan lentokelpoisuuden ylläpitämistä koskevissa ohjeissa tai huoltotiedoissa (esim. kuvitettu osaluettelo, ilma-aluksen huoltokäsikirja, huoltotiedote, komponenttien huoltokäsikirja) käytettyä nimeä. Kenttä 8 Osan numero Osan numero siten kuin se on merkitty artikkeliin, tunnisteeseen tai pakkaukseen. Moottorin tai potkurin osalta voidaan käyttää tyyppimerkintää. Kenttä 9 Määrä Artikkelien lukumäärä. Kenttä 10 Sarjanumero Jos artikkelilla on säännösten mukaan oltava sarjanumero, se merkitään tähän. Lisäksi voidaan ilmoittaa sarjanumeroita, joita säännösten mukaan ei vaadita. Jos osalla tai laitteella ei ole sarjanumeroa, merkitään ”EI OLE”. Kenttä 11 Tila/työ Merkitään joko ”PROTOTYYPPI” tai ”UUSI”. ”PROTOTYYPPI” merkitään seuraavissa tapauksissa: i) kyseessä on uuden artikkelin tuotanto käyttäen suunnittelutietoja, joita ei ole hyväksytty; ii) kyseessä on uuden artikkelin tuotanto käyttäen suunnittelutietoja, joista vaatimustenmukaisuusilmoituksen antaja ei vielä ole antanut ilmoitusta liitteessä I b (21 osa – Kevyt) olevan A luvun C, F tai N alaluvun mukaisesti; iii) kyseessä on edellisen todistuksen kentässä 4 ilmoitetun organisaation antama uudelleensertifiointi sen jälkeen, kun artikkeliin on tehty muutoksia tai korjauksia ennen käyttöönottoa (esimerkiksi suunnittelumuutoksen, vian korjauksen, tarkastuksen tai testin tai varastointiajan uusimisen jälkeen). Tiedot alkuperäisestä käyttöönluovutuksesta ja tehdystä muutoksesta tai korjauksesta merkitään kenttään 12. ”UUSI” merkitään seuraavissa tapauksissa: i) kyseessä on uuden artikkelin tuotanto käyttäen hyväksyttyjä suunnittelutietoja; ii) kyseessä on uuden artikkelin tuotanto käyttäen suunnittelutietoja, joista vaatimustenmukaisuusilmoituksen antaja on antanut ilmoituksen liitteessä I b (21 osa – Kevyt) olevan A luvun C, F tai N alaluvun mukaisesti; iii) kyseessä on edellisen todistuksen kentässä 4 ilmoitetun organisaation antama uudelleenuusi sertifiointi sen jälkeen, kun artikkeliin on tehty muutoksia tai korjauksia ennen käyttöönottoa (esimerkiksi suunnittelumuutoksen, vian korjauksen, tarkastuksen tai testin tai varastointiajan uusimisen jälkeen). Tiedot alkuperäisestä käyttöönluovutuksesta ja tehdystä muutoksesta tai korjauksesta merkitään kenttään 12. iv) kyseessä on tuotteen valmistajan tai edellisen todistuksen kentässä 4 ilmoitetun organisaation antama uudelleensertifiointi ”prototyypistä” (ainoastaan sellaisten tietojen mukainen, joita ei ole hyväksytty) ”uudeksi” (hyväksyttyjen tietojen mukainen ja turvallisessa käyttökunnossa) sovellettavien suunnittelutietojen hyväksymisen jälkeen edellyttäen, että suunnittelutiedot eivät ole muuttuneet. Sertifioiduista tuotteista kenttään 12 on merkittävä: ARTIKKELIEN UUDELLEENSERTIFIOINTI ”PROTOTYYPISTÄ””UUDEKSI”: TÄLLÄ ASIAKIRJALLA TODISTETAAN [LISÄTÄÄN PÄIVÄYS, JOS SE ON TARPEEN VERSION YKSILÖIMISEKSI] PÄIVÄTYN [TYYPPIHYVÄKSYNTÄTODISTUKSEN/LISÄTYYPPIHYVÄKSYNTÄTODISTUKSEN NUMERO, VERSIO] NIIDEN SUUNNITTELUTIETOJEN HYVÄKSYNTÄ, JOIDEN MUKAISESTI TÄMÄ ARTIKKELI (NÄMÄ ARTIKKELIT) ON VALMISTETTU. Kohdassa 13a merkitään rasti ruutuun ”käyttäen hyväksyttyjä suunnittelutietoja, ja ne ovat turvallisessa käyttökunnossa”. Niiden ilma-alusten osalta, joista on annettu suunnittelun vaatimustenmukaisuusilmoitus liitteessä I b (21 osa – Kevyt) olevan A luvun C alaluvun mukaisesti, kenttään 12 on merkittävä: ARTIKKELIEN UUDELLEENSERTIFIOINTI ”PROTOTYYPISTÄ””UUDEKSI”: TÄLLÄ ASIAKIRJALLA TODISTETAAN [LISÄTÄÄN PÄIVÄYS, JOS SE ON TARPEEN VERSION YKSILÖIMISEKSI] PÄIVÄTYN [ILMOITUKSEN VIITETIEDOT, VERSIO] NIIDEN SUUNNITTELUTIETOJEN ILMOITTAMINEN, JOIDEN MUKAISESTI TÄMÄ ARTIKKELI (NÄMÄ ARTIKKELIT) ON VALMISTETTU. v) kyseessä on aikaisemmin käyttöön luovutetun uuden artikkelin tarkastus ennen käyttöönottoa asiakaskohtaisen standardin tai eritelmän mukaisesti (yksityiskohtaiset tiedot näistä ja alkuperäisestä käyttöönluovutuksesta on merkittävä kenttään 12) tai lentokelpoisuuden toteamiseksi (selitys käyttöönluovutuksen perusteista ja yksityiskohtaiset tiedot alkuperäisestä käyttöönluovutuksesta merkitään kenttään 12). Kenttä 12 Huomautukset Kentässä 11 mainitut työt kuvataan joko suoraan tai viittaamalla muihin asiakirjoihin, jotta käyttäjä tai asentaja voi päätellä artikkeli(e)n lentokelpoisuuden suhteessa sertifioitaviin töihin. Tarvittaessa voidaan käyttää EASA 1 -lomakkeesta erillistä sivua ja viitata siihen. Jokaisesta huomautuksesta on käytävä selvästi ilmi, mitä kentässä 6 tarkoitetu(i)sta artikkel(e)ista se koskee. Jos ei ole huomautuksia, merkitään ”ei ole”. Perustelut kentässä 12 ilmoitetulle käyttöönluovutukselle hyväksymättömien tietojen perusteella (esim. tyyppihyväksyntätodistus tulossa, vain koekäyttöön, hyväksytyt tiedot tulossa). Jos artikkeli on valmistettu käyttäen suunnittelutietoja, joista vaatimustenmukaisuusilmoituksen antaja ei vielä ole antanut ilmoitusta liitteessä I b (21 osa – Kevyt) olevan A luvun C, F tai N alaluvun mukaisesti, kenttään 12 merkitään: ”Liitteessä I b (21 osa – Kevyt) olevan A luvun C, F tai N ALALUVUN MUKAINEN SUUNNITTELUN VAATIMUSTENMUKAISUUSILMOITUS TULOSSA” Jos artikkeli on valmistettu käyttäen suunnittelutietoja, joista vaatimustenmukaisuusilmoituksen antaja on antanut ilmoituksen liitteessä I b (21 osa – Kevyt) olevan A luvun C, F tai N alaluvun mukaisesti, kenttään 12 merkitään: ”TUOTETTU liitteessä I b (21 osa – Kevyt) olevan A luvun C, F tai N ALALUVUN MUKAISEN SUUNNITTELUN VAATIMUSTENMUKAISUUSILMOITUKSEN SUUNNITTELUTIETOJA NOUDATTAEN”. Jos tiedot tulostetaan sähköisestä EASA 1 -lomakkeesta, tähän kenttään merkitään tiedot, jotka eivät sovellu ilmoitettaviksi muissa kentissä. Kenttä 13a Valitaan yksi seuraavista vaihtoehdoista: 1. merkitään rasti ruutuun ”käyttäen hyväksyttyjä suunnittelutietoja, ja ne ovat turvallisessa käyttökunnossa”, jos artikkeli(t) on valmistettu käyttäen hyväksyttyjä suunnittelutietoja ja niiden on todettu olevan turvallisessa käyttökunnossa; 2. merkitään rasti ruutuun ”käyttäen kentässä 12 mainittuja suunnittelutietoja, joita ei ole hyväksytty”, jos artikkeli(t) on valmistettu käyttäen suunnittelutietoja, joita ei ole hyväksytty. Tähän ruutuun merkitään rasti myös, jos artikkeli on valmistettu käyttäen suunnittelutietoja, joista on annettu ilmoitus liitteessä I b (21 osa – Kevyt) olevan A luvun C, F tai N alaluvun mukaisesti. Tiedot eritellään kentässä 12 (esim. tyyppihyväksyntätodistus tulossa, vain koekäyttöön, käytetty liitteessä I b (21 osa – Kevyt) olevan A luvun C, F tai N alaluvun mukaisen suunnittelun vaatimustenmukaisuusilmoituksen suunnittelutietoja). Hyväksyttyjen ja hyväksymättömien tietojen perusteella käyttöön luovutettuja artikkeleita ei saa ilmoittaa samassa todistuksessa. Kenttä 13b Valtuutetun henkilön allekirjoitus Tähän kenttään tulee valtuutetun henkilön allekirjoitus. Kentän saavat allekirjoittaa ainoastaan toimivaltaisen viranomaisen sääntöjen ja menettelyjen mukaisesti valtuutetut henkilöt. Tunnistamisen helpottamiseksi voidaan ilmoittaa valtuutetun henkilön tunnistenumero. Kenttä 13c Hyväksynnän/valtuutuksen numero Merkitään hyväksynnän/valtuutuksen numero/tunnus. Toimivaltainen viranomainen antaa tämän numeron tai tunnuksen hyväksytyille tai ilmoituksenvaraisille tuotanto-organisaatioille (liitteen I b (21 osa – Kevyt) mukaisesti tuotettujen osien osalta). Jos organisaatio on tuottanut osan, joka noudattaa liitteessä I b (21 osa – Kevyt) olevan A luvun C, F tai N alaluvun mukaisen ilmoituksen antajan ilmoittamia suunnittelutietoja, eikä organisaatio ole hyväksytty tai ilmoituksenvarainen tuotanto-organisaatio, merkitään: ”TUOTETTU liitteessä I b (21 osa – Kevyt) olevan A luvun R ALALUVUN MUKAISESTI”. Kenttä 13d Nimi Kentän 13b allekirjoittaneen henkilön nimen selvennys. Kenttä 13e Päiväys Päivä, jona kenttä 13b on allekirjoitettu muodossa pp = päivä kaksinumeroisena, mmm = kuukauden kolme ensimmäistä kirjainta, yyyy = vuosi nelinumeroisena. Kentät 14a–14e Kenttiä 14a–14e koskevat yleiset vaatimukset: Ei käytetä, jos kyseessä on valmistustodistus. Varjostettava, tummennettava tai merkittävä muulla tavoin siten, että voidaan estää tahaton tai luvaton käyttö. Käyttäjän/asentajan vastuu Todistuksessa on seuraavalla ilmoituksella tiedotettava loppukäyttäjille, että lomake ei vapauta artikkelin asentamista ja käyttöä koskevasta vastuusta: ”TÄMÄ TODISTUS EI AUTOMAATTISESTI TARKOITA LUPAA ASENTAMISEEN. JOS KÄYTTÄJÄ TAI ASENTAJA TOIMII MUUN KUIN KENTTÄÄN 1 MERKITYN LENTOKELPOISUUSVIRANOMAISEN JULKAISEMIEN MÄÄRÄYSTEN MUKAISESTI, KÄYTTÄJÄN TAI ASENTAJAN ON VARMISTETTAVA, ETTÄ HÄNEN LENTOKELPOISUUSVIRANOMAISENSA HYVÄKSYY KENTÄSSÄ 1 ILMOITETUN VIRANOMAISEN VALVONNAN ALAISET ARTIKKELIT. MERKINNÄT KENTISSÄ 13A JA 14A EIVÄT MUODOSTA ASENNUSTODISTUSTA. ILMA-ALUKSEN HUOLTOKIRJANPIDOSSA ON JOKA TAPAUKSESSA OLTAVA KÄYTTÄJÄN TAI ASENTAJAN KANSALLISTEN MÄÄRÄYSTEN MUKAISESTI ANTAMA ASENNUSTA KOSKEVA HUOLTOTODISTE, ENNEN KUIN ILMA-ALUKSELLA SAA LENTÄÄ.””